यमुना ने फिर ओढ़ी जहरीली सफ़ेद झाग की चादर

Sat, 13 Apr 2024 14:28:42 +0000

यमुना में बढ़ता प्रदूषण राजधानी के लिए चिंता का विषय बना हुआ है। यमुना नदी के ऊपर तैरते जहरीले सफ़ेद झाग को कोई भी नया व्यक्ति बर्फ की चादर समझ लेगा, लेकिन इसकी हकीकत कुछ और ही है। जैसे-जैसे छठ महापर्व करीब आता जा रहा है, वैसे वैसे ही इसकी तैयारियां जोरों शोरों से शुरू हो गई है। नदी के किनारों पर प्रशासन ने छठ के लिए घाटों का निर्माण करवाना भी शुरू कर दिया है। लेकिन दिल्ली में यमुना का बढ़ता प्रदूषण हर बार की तरह ही छठ जैसे त्योहारों का रंग फीका कर रहा है और ये समस्या सिर्फ़ त्योहारों से जुड़ी ही नहीं है बल्कि आम जन जीवन को भी प्रभावित करने वाली भी है।