सज गया उर्दू साहित्य का सबसे बड़ा मंच "जश्न-ए-रेख़्ता"

Sat, 13 Apr 2024 16:07:34 +0000

रेख्ता फाउंडेशन द्वारा तीन दिवसीय उर्दू साहित्य का उत्सव "जश्न-ए-रेख़्ता" की शुरूआत नई दिल्ली स्थित मेजर ध्यानचंद स्टेडियम में हो गई है। यह उत्सव आज से शुरू होकर 9 और 10 दिसंबर तक चलेगा। जश्न-ए-रेख्ता उत्सव में 200 से अधिक कलाकार शामिल होंगे और तीन दिनों में 50 से अधिक सत्रों का आयोजन किया जाएगा। इस कार्यक्रम में हाथ से बने पुराने जमाने की कलाकृतियों की दुकानें भी इस बार लगाई गई हैं । साथ ही यह आयोजन हर बार की तरह नए शायरों को भी एक मंच प्रदान करता है। इस बार भी देश भर से चुने हुए नए शायरों को यहां अपनी रचनाएं पढ़ने का मौका दिया जाएगा। इसके साथ ही उर्दू और हिंदी साहित्य पढ़ने के शौकीन लोगों के लिए भी यह आयोजन एक बेहद सुनहरा मौका रहेगा क्योंकि यहां पर पुस्तक मेले का भी आयोजन किया गया है।